**Mór Városi Önkormányzat Képviselő-testületének**

**383/2019. (XI.27.) Kt.**

**határozata**

**„Humán közszolgáltatások fejlesztése Móron és a térségében” című pályázat képzési és munkaerőpiaci szolgáltatásai tárgyában létrejött szerződés 1. számú módosításáról**

Mór Városi Önkormányzat Képviselő-testülete a Közbeszerzésekről szóló 2015. évi CXLIII. törvény (a továbbiakban: Kbt.) 113. §-ban rögzített feltételek fennállása alapján, hirdetmény közzététele nélküli, összefoglaló tájékoztatás meghirdetésével közzétett és eljárást megindító felhívás közvetlen megküldésével indított nemzeti nyílt közbeszerzési eljárást indított a „Humán közszolgáltatások fejlesztése Móron és térségében” című pályázat képzési és munkaerőpiaci szolgáltatásai tárgyában, amelynek eredményeként az Önkormányzat és az OKT-FULL Tanácsadó Kft. között 2019. 09.13. napján létrejött szerződés 1. számú módosítását a határozat-tervezet mellékletét képező szerződéstervezet szerinti szövegtartalommal jóváhagyja, és annak aláírására felhatalmazza a polgármestert.

Határidő: 2019.12.31.

Felelős: polgármester(Projekt Iroda)

Fenyves Péter Dr. Taba Nikoletta

polgármester aljegyző***A 383/2019. (XI.27.) Kt. határozat melléklete***

**MEGBÍZÁSI SZERZŐDÉS MÓDOSÍTÁSA**

Mely létrejött egyrészről:

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Számlavezető pénzintézet neve: Erste Bank

Képviselő neve: Fenyves Péter polgármester

és

**Bodajk Város Önkormányzat**

Székhely: 8053 Bodajk, Petőfi Sándor utca 60.

Adószám: 15727244-2-07

Pénzforgalmi számlaszám: 10029008-00348476-00000048

Számlavezető pénzintézet neve: Magyar Államkincstár

Képviselő neve: Wurczinger Lóránt polgármester

mint Megbízó (a továbbiakban : **Megbízó**), másrészről:

Cégnév: **OKT-FULL Tanácsadó Kft.**

Székhely: 1165 Budapest, Futórózsa utca 70.

Nyilvántartó bíróság: Fővárosi Törvényszék Cégbírósága

Cégjegyzékszám: 01-09-976686

Adószám: 23755347-2-42

Számlaszám: 12010501-01487322-00100008

Számlavezető pénzintézet: Raiffeisen Bank Rt.

Kapcsolattartó: Örsi Gábor József ügyvezető

Telefon: +36 20 927 4770

továbbiakban mint **Megbízott**,

Megbízó és Megbízott a továbbiakban együtt, mint „**Felek**”, külön-külön, mint „**Fél**” között az alábbi feltételekkel:

**I. Előzmények**

**1./** Megbízó, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 113. § szerinti, az ajánlattételre felhívott gazdasági szereplők részére 2019. június 24. napján közvetlenül megküldött ajánlattételi felhívással megindított nemzeti nyílt közbeszerzési eljárást folytatott le *„Megbízási szerződés a „Humán közszolgáltatások fejlesztése Móron és térségében” című EFOP-1.5.2-16-2017-00013 azonosítószámú projekt megvalósításához szükséges képzési és munkaerőpiaci szolgáltatások ellátására Mór Városi Önkormányzat és Bodajk Városi Önkormányzat részére”* tárgyában.

**2./** Az 1. pontban meghatározott közbeszerzési eljárás eredményeként Megbízott került nyertes ajánlattevőként kihirdetésre, melyre tekintettel Felek között 2019. szeptember 13. napján megbízási szerződés jött létre (továbbiakban: Szerződés).

**II. Szerződésmódosítás tárgya**

**1./** A lenti indokokra tekintettel a Szerződés III. 4./ pontja az alábbiak szerint módosul:

*„4. Felek rögzítik, hogy a megbízási díj az alábbi tételekből tevődik össze:*

*Nettó vállalási ár: 14 471 600,- Ft*

*ÁFA összege : 3 088 692,- Ft*

*Bruttó vállalási ár: 17 560 292,- Ft*

*azaz tizenhétmillió-ötszázhatvanezer-kettőszázkilencvenkettő forint.”*

**III. A szerződésmódosítás indoka**

**1./** A Megbízott feladatainak részét képező *„Személyiségfejlesztő, hátránykompenzációs tréning”* és a *„Helyi közösségekben való szerepvállalásra való felkészítő program”* képzések, az általános forgalmi adóról szóló 2007. évi CXXVII. törvény alapján mentesek az általános forgalmi adó fizetési kötelezettsége alól. A felek között a Szerződés adminisztrációs hibából fakadóan azonban téves tartalommal került megkötésre, ugyanis a Szerződésben az általános forgalmi adó összege oly módon került meghatározásra, hogy a fenti tételek is figyelembe vételre kerültek az általános forgalmi adó, illetve a bruttó vállalási ár meghatározásánál.

**2./** A fenti indokok alapján megállapítható, hogy a módosítás nem lényeges, a Kbt. 141. § (6) bekezdésének megfelelően kerül módosításra. A módosítás nem határoz meg az eredeti szerződéses feltételektől eltérő feltételeket, a szerződés gazdasági egyensúlyát a nyertes ajánlattevő javára nem változtatja meg, valamint a szerződés tárgyát nem terjeszti ki az eredeti szerződésben foglalt ajánlattevői kötelezettséghez képest új elemre.

**IV. Egyéb rendelkezések**

**1./** A Szerződésnek a jelen módosítással nem érintett rendelkezései változatlan tartalommal hatályban maradnak.

**2./** A jelen Szerződésmódosításban nem szabályozott kérdések tekintetében a Szerződés, a közbeszerzésekről szóló 2015. évi CXLIII. törvény, továbbá a Ptk. rendelkezései az irányadók.

Felek jelen szerződést – elolvasás és értelmezés után –, mint akaratukkal mindenben egyezőt cégszerűen aláírták.

|  |  |  |
| --- | --- | --- |
| Kelt, 2019. … |  | Kelt, 2019. … |
| **Mór Városi Önkormányzat** |  | **OKT-FULL Tanácsadó Kft.** |
| **Megrendelő** |  | **Vállalkozó** |
| képviseletében  **Fenyves Péter polgármester** |  | képviseletében  **Örsi Gábor József ügyvezető** |

|  |  |
| --- | --- |
| Jogi ellenjegyző:  Mór, 2019. …  …………………………………………..  dr. Taba Nikoletta  aljegyző | Pénzügyi ellenjegyző:  Mór, 2019. …  …………………………………………..  Frey Attiláné  költségvetési és adóügyi irodavezető |

Kelt, 2019. …

|  |  |
| --- | --- |
| **Bodajk Város Önkormányzat** |  |
| **Megrendelő** |  |
| képviseletében  **Wurczinger Lóránt polgármester** |  |

|  |  |
| --- | --- |
| Jogi ellenjegyző:  Bodajk, 2019. …  …………………………………………..  Nagy Csilla  jegyző | Pénzügyi ellenjegyző:  Bodajk, 2019. …  …………………………………………..  Dreska Tímea  költségvetési és adóügyi irodavezető |